נטע פולברמכר

נטע פולברמכר (נולדה ב-14 בינואר 1960, י״ד טבת התש״כ), היא כוריאוגרפית, רקדנית, יוצרת רב תחומית ופרופסור למחול וכוריאוגרפיה.

 ביוגרפיה 
נולדה וגדלה בקיבוץ להבות הבשן, ביתם של אריה ונעמי פולברמכר שעלו מגרמניה והיו ממייסדי הקיבוץ. בילדותה במסגרת החינוך המשותף ניגנה חלילית, כינור וחליל צד. החלה את לימודי המחול בגיל 13 במכללת תל חי עם אריאלה פלד ואביגיל שטראוס. במהלך שנת שרות ב״שומר הצעיר״ בקן צפון בתל אביב, המשיכה ללמוד מחול בלהקת ״קול ודממה״ ובביה״ס של להקת המחול ״בת-דור״, ובזמן שירותה הצבאי (1979–1981) החלה ללמוד עם רנה שינפלד, והצטרפה ללהקת המחול שלה. השתתפה כרקדנית במספר הפקות של הלהקה ביניהם: ״ימים וחופים אחרים״ ״איינשטיין על החוף, תל אביב״ ו-״מופעי רחוב 2”.

זכתה במלגות לימודי מחול מקרן התרבות אמריקה-ישראל, ומתרבות לעם.

 קריירה 
בשנת 1982 עברה לניו יורק ולמדה מחול בבית הספר ג׳וליארד. במהלך לימודיה זכתה במלגות לימודים שונות בבית הספר, ולמלגת הצטיינות להשתתפות בפסטיבל המחול האמריקאי בשנת 1984, שם רקדה ביצירתה של הכוריאוגרפית רובי שאנג “Small Wall Project”. בתום לימודיה בג׳וליארד רקדה בלהקתה של הכוריאוגרפית זאבה כהן ועבדה עם היוצרת האמריקנית קייטלין קוב. במקביל הקימה בניו יורק להקה הנושאת את שמה, Neta Dance Company, איתה העלתה את יצירותיה עד שנת 2013.

יצרה למעלה מ-90 יצירות מחול מקוריות. יצירותיה הוצגו בתיאטראות בניו יורק, ברחבי ארה״ב, באמריקה הלטינית, אירופה, אוסטרליה ואפריקה. כמו כן יצרה עבור להקות מחול שונות בארה״ב ובישראל, בהן בלט אריזונה, להקת המחול ורטיגו, בלט ויסקונסין, פרויקט הרפרטואר של קליבלנד ולהקת המחול של חוזה לימון.

ידועה בשיתופי הפעולה שלה עם מוזיקאים ומלחינים בהם: ג׳ון זורן, להקת הרוק האנגלית XTC, המלחין רוי נתנזון, ועם המוזיקאים הישראלים דייוויד ברוזה, יובל גבאי, אלון נחושתן ומירי בן ארי.

פולברמכר בעלת דיפלומה במחול מביה״ס ג׳וליארד בניו יורק (1985), תואר ראשון BA במחול ממכללת Empire State College בניו יורק (1997), תואר שני MA במחול וחינוך למחול מאוניברסיטת קולומביה (2001) ותואר שני נוסף MFA במחול ופרפורמנס מאוניברסיטת הולינס בורג׳יניה (2006).

בשנת 2013, לאחר 31 שנים של חיים ויצירה בניו יורק וארה״ב, פולברמכר הוזמנה לכהן כדיקאנית הפקולטה למחול של האקדמיה למוסיקה ולמחול בירושלים, וכיום מכהנת כפרופסור לכוריאוגרפיה ומחול ומנהלת אמנותית של אנסמבל המחול של האקדמיה, לצד יצירתה העצמאית במחול, תיאטרון ופרפורמנס.

הצטרפה לעמותת הכוריאוגרפים בשנת 2015.

 להקת נטע Neta Dance Company 
ממוזער|״Good Night and Good Luck״, צילום: נטע פולברמכר
בשנת 1985 פולברמכר הקימה וניהלה את להקת המחול שלה, Neta Dance Company, בניו יורק. המופע הראשון של הלהקה התקיים בתיאטרון “The Field” במנהטן בשנת 1986, בערב שנקרא "Off The Wall" וכלל שלוש יצירות - ״Diversion of Virgin״ and ״Dust", "Roundabout״.

הלהקה פעלה בין השנים 1986-2013, וזכתה לתמיכה ממגוון קרנות וארגונים אמריקאים, בהם: Joyce Mertz Gilmore Foundation, Arts International, The Jerome Foundation, Dance Magazine Foundation, The Harkness Foundation for Dance, Florida Division of Cultural Affairs, Manhattan Community Arts Fund, Fund For Creative Communities.

פולברמכר יצרה עבור להקתה למעלה מ-80 יצירות, אשר הופיעו בניו יורק במגוון תיאטראות בהם: Central Park-SummerStage, The Kitchen, The Joyce Theater, Lincoln Center, Dance Theater Workshop, Knitting Factory, Symphony Space ועוד.

 קריירה אקדמית 
פולברמכר מלמדת באוניברסיטאות ובתי ספר שונים כפרופסור ומרצה למחול וכוריאוגרפיה. בשנת 2013 הוזמנה לכהן כדיקאנית הפקולטה למחול של האקדמיה למוסיקה ולמחול בירושלים, וכיום מכהנת כפרופסור לכוריאוגרפיה ומחול ומנהלת אמנותית של אנסמבל המחול של האקדמיה. עם האנסמבל יצרה ואצרה פרויקט ייחודי בשם ״גוף מחול מקום - מופע פוגש עיר״, שהתרחש במרחבים ציבוריים בירושלים, בהם ״המפעל״, מרכז ימקא והחניון התת- קרקעי של קולנוע יס פלאנט, שם יצרה את ״חניה ציבורית 2021״ עבור פסטיבל ישראל. הוזמנה להופיע עם האנסמבל גם במרכז אדמונד רוטשילד בתל אביב, בפסטיבל- קמפינג ב-CND בפריז ובמוזיאון הרצליה.

בשנת 2015 הוזמנה על ידי נשיאת אוניברסיטת בן- גוריון שבנגב, פרופ׳ רבקה כרמי, לכהן כמנהלת אמנותית של להקת המחול של האוניברסיטה, וניהלה את הלהקה עד סוף 2019.

בין האוניברסיטאות בהן לימדה באופן קבוע: ברנרד קולג׳ באוניברסיטת קולומביה (1992-2001), אוניברסיטת פרינסטון (2001-2003), קולג׳ מנהטן-ויל (2003–2006), אוניברסיטת פלורידה (2006-2013), האקדמיה למוסיקה ומחול ירושלים (מאז 2013).

כאמנית אורחת הוזמנה ללמד במקומות רבים בארץ ובעולם, ביניהם: התוכנית הבינלאומית לתואר שני של אוניברסיטת הולינס במונפלייה, צרפת (2018), SEAD -האקדמיה של זלצבורג, אוסטריה (2017), MIT (2008), אוניברסיטת צפון קרולינה (2002, 2004), אוניברסיטת בלארוס (2004), אוניברסיטת אריזונה (2002), וכן במסגרות שונות בחוף השנהב, אלבניה, סנגל, צ׳אד ואלסקה. פולברמכר נמנתה על הצוות המקצועי בפסטיבל המחול האמריקאי (2001-2009).

 הובלת פרויקטים 
פולברמכר יזמה, אצרה והפיקה את הפרויקט Dance Converstion @ The Flea Theater בתיאטרון Flea בניו יורק בין השנים 2003-2005.

בין השנים 2005–2010 יזמה וניהלה את הפרויקט The A.W.A.R.D. Show בשותפות עם תיאטרון ג׳וייס בניו יורק. שם הפרויקט מורכב מראשי התיבות של המשפט Artist With Audience Responding to Dance. הפרויקט הפך לסדרה שהתרחשה בשש ערים מרכזיות בארה״ב (שיקגו, ניו יורק, לוס אנג׳לס, פילדלפיה, סיאטל וסן פרנסיסקו) ונתמך על ידי חברת המטוסים בואינג.

בין 2010–2013 יזמה וניהלה אמנותית את הפסטיבל הבין לאומי Swamp Dance Festival, פסטיבל מחול ייחודי המוקדש לתהליכי יצירה, שאירח כוריאוגרפים מישראל, ארה״ב, אפריקה ואירופה.

 מיצירותיה 
+שנהיצירהשנהיצירה2023״הארכיון״, בכורה במכון ליאו בק בירושלים2000״ Apple Venus״, בכורה בתיאטרון The Kitchen בניו יורק2021״ שם-פה/Here There״, בכורה בסטודיו ורדה בתל אביב2000״ Vivaldiana״, יצירה מוזמנת עבור בלט וויסקונסין2021״חניה ציבורית/Public Parking״ בכורה במסגרת פסטיבל ישראל בירושלים1998״פרה אדומה״, יצירה מוזמנת עבור להקת ורטיגו2019״ אוטופיה והלילה״, בכורה בבית מזי״א בירושליםֿ1998״ Doopy״, שיתוף פעולה עם המוזיקאי רוי נתנזון, בכורה בפסטיבל המחול הארקנס בתיאטרון 92nd Street Y בניו יורק2019״ Imagine that You Are A Mouse״, בכורה בתיאטרון מילר בניו יורק1997״ Waiting For The Tenth Man״, יצירה מוזמנת עבור בלט ניו אינגלנד2019״גוף מחול מקום - מופע פוגש עיר״, בכורה במרכז אימקא YMCA בירושלים1997״ Zaz״, שיתוף פעולה עם המוזיקאי ג׳ון זורן ולהקתו, בכורה בתיאטרון הג׳ויס בניו יורק2018״השולחן״, בכורה ב״מפעל״ בירושלים1996״ Long Story Short״, בכורה בתיאטרון Danspace Project בניו יורק2016״ Its About Time״, בכורה בפסטיבל Salamanca Moves בהוברט, אוסטרליה1995״ To Bite An Orange with its Peel״, יצירה מוזמנת עבור בלט אריזונה2016״שתי נשים, כיסא וגבר״, בכורה בתיאטרון ג׳ראר בכר בירושלים1995״ Dance On Wheels״, בכורה בתיאטרון DTW בניו יורק2016״חלמתי ציפור״, בכורה בבית מזי״א בירושלים1994״ Goodbye and Good Luck״, שיתוף פעולה עם המוזיקאי אנתוני קולמן, בכורה בתיאטרון DTW בניו יורק2013״גינה/Garden״, ״ Finish This One״ – ערב משותף, בכורה בתיאטרון 92nd Street Y בניו יורק1993״ Five Beds/Children of The Dream״, שיתוף פעולה עם המוזיקאי יובל גבאי, בכורה בתיאטרון Danspace Project בניו יורק2012״ Luv״ – שיתוף פעולה עם המוזיקאי דייוויד ברוזה, בכורה בתיאטרון 92nd Street Y בניו יורק1991״ Matildas״, שיתוף פעולה עם המוזיקאי דייוויד שיאה, בכורה בתיאטרון ג׳וייס סוהו בניו יורק2011״2280 Pints!״, בכורה בתיאטרון DTW בניו יורק1991״ Bitter Land״, שיתוף פעולה עם המוזיקאי אנתוני קולמן עבור תיאטרון המחול הארלם2009״ Fold״, בכורה בתיאטרון Danspace Project בניו יורק1990״ Nun & Nanuet״, היצירה הוזמנה ע״י מכון Yellow Springs, פנסילבניה2007״Air״, בכורה בתיאטרון DNA בניו יורק1989״ A Song״, בכורה בתיאטרון ג׳וייס סוהו בניו יורק2007״Welcome To My Garden “, בכורה בתיאטרון DNA בניו יורק1988״ The Window Project״, בכורה בסטודיו של להקת מרס קנינגהם בניו יורק2006״ Gotta Go״, בכורה בתיאטרון DNA בניו יורק1988״ The Great Big Orange״, בכורה באולם לינקס בשיקגו2003״ Spaghetti Western״, בכורה בפסטיבל המחול האמריקאי ADF1987״ A Minute A Day״, בכורה בפסטיבל המחול האמריקאי ADF2003״ Rainbow Girl״, בכורה בתיאטרון The Flea בניו יורק1986״ Dust״, ״ Diversions of Virgins״ – ערב משותף, בכורה ב־Pineapple Studios בניו יורק2001״4 Stories״, בכורה בתיאטרון The Kitchen בניו יורק1983״ My Grandmother's Chair״, בכורה ב־BACA בברוקלין2001״ The Orchid Show and Jill in Brazil״, בכורה בתיאטרון The Flea בניו יורק

 פרסים נבחרים 
1994 מלגת כוריאוגרפיה מקרן ניו יורק לאמנויות (New York Foundation for the Arts Choreography Fellowship)

1995 מלגת כוריאוגרפיה מהקרן הלאומית האמריקאית לאמנויות (National Endowment of the Arts Choreographers Fellowship)

2006 אות הכרה מיוחד מהבית הלבן (Special Recognition by the White House)

2011 מחנכת השנה באוניברסיטת פלורידה (University of Florida International Educator of the Year) 

2013 מלגת כוריאוגרפיה ממחלקת התרבות של מדינת פלורידה (Florida Division of Cultural Affairs Choreography Fellowship)

2023 מלגת אמן מקרן בוגליאסקו, איטליה (Bogliasco Foundation Fellowship)

2023 אות הוקרה מיוחד על היצירה ״הארכיון״ ממוזיאון לוחמי הגטאות

 קישורים חיצוניים 
 אתר היוצרת נטע פולברמכר / להקת נטע
 עמוד היוצרת בעמותת הכוריאוגרפים
 ערוץ היוטיוב של נטע פולברמכר
 ערוץ הוימאו של נטע פולברמכר

 הערות שוליים 

קטגוריה:כוריאוגרפיות ישראליות
קטגוריה:ישראליות שנולדו ב-1960